Source: http://docplayer.fi/3693626-Tyon-verotus-ja-perheet-euroopassa.html
Timestamp: 2018-05-26 23:55:28+00:00
Document Index: 10706033

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Työn verotus ja perheet Euroopassa - PDF
Download "Työn verotus ja perheet Euroopassa"
1 Työn verotus ja perheet Euroopassa Perheiden verotus, lapsilisät ja päivähoito 11 Euroopan maassa J a a n a K u r j e n o j a
2 TIIVISTELMÄ Palkansaajaperheen käytettävissä olevien nettotulojen kannalta olennaisinta on työn verotuksen yleinen taso. Kitsaiden lapsilisien maissa samapalkkaisten lapsiperheiden käteen voi jäädä enemmän tuloja kuin Suomessa, jos työssä käyvien vanhempien palkkaverotus on Suomea keveämpää. Runsaita lapsilisiä maksavissa maissa, kuten Tanskassa, perheen käytettävissä olevat tulot voivat jäädä pienemmiksi kuin Suomessa, jos työtä verotetaan Suomea ankarammin. Tanskassa ja Belgiassa kahden työssä käyvän vanhemman samapalkkaisille lapsiperheille jää kaikilla tarkasteltavilla tulotasoilla verotuksen ja lapsilisien jälkeen vähemmän käytettävissä olevia tuloja käteen kuin Suomessa. Esimerkiksi Norjassa ja Iso-Britanniassa työn verotus on Suomea lempeämpää, joten perheille jää enemmän käytettävissä olevia tuloja kuin Suomessa pelkästään verotuksesta johtuen. Suomalaisissa kahden palkansaajan perheissä lapsilisien osuus käytettävissä olevista tuloista vaihtelee esimerkkiperheillä kolmesta kuuteen prosenttiin. Ruotsissa, jossa lapsilisät ovat hieman Suomea runsaammat, osuudet vaihtelevat kolmesta seitsemään prosenttiin. Vertailumaista suurimpia lapsilisiä maksaa Itävalta, mutta sielläkin lapsilisät ovat esimerkkiperheissä neljästä kymmeneen prosenttiin kahden työssä käyvän vanhemman käytettävissä olevista tuloista. Lapsilisien merkitys palkansaajaperheiden käytettävissä oleviin tuloihin on kaikissa vertailumaissa suhteellisen pieni toisin kuin päivähoidon. Päivähoitokustannusten jälkeen keskituloiselle suomalaiselle perheelle voikin jäädä enemmän ostovoimaa kuin hellemmin verotetulle perheelle muualla Euroopassa. Kun lapset pääsevät ilmaisen esiopetuksen ja kouluopetuksen pariin, suomalaisen perheen käytettävissä olevia tuloja heikentää kansainvälisesti tarkastellen kireä työn verotus. Tutkimuksen on tehnyt Veronmaksajain pääekonomisti Jaana Kurjenoja. Tutkimuksessa vertaillaan lapsiperheiden tuloverotusta, lapsilisiä sekä päivähoitojärjestelmiä 11 Euroopan maassa.
4 SISÄLLYS TIIVISTELMÄ 1. JOHDANTO Taustaa Tutkimuksen esimerkkiperheet ja veroperusteet Tutkimuksen rakenne 7 2 SUOMALAISEN PALKANSAAJAPERHEEN VEROTUS JA LAPSILISÄT 8 3. PERHE-ETUUDET EUROOPASSA Rahalliset perhe-etuudet Yleistä Lapsilisät Päivähoito LAPSIPERHEIDEN TULOVEROTUS Tuloverojärjestelmät lapsiperheiden kannalta Lapsiperheiden tuloverotuksen taso PERHEIDEN NETTOTULOJEN ERO SUOMEEN 2007 TULOVEROTUKSEN JA LAPSILISIEN JÄLKEEN 37 6 LOPUKSI 41 LÄHTEET 43 Liite 1 Lapsilisät Suomessa Liite 2.1 Tuloveroasteet 2007, yhden palkansaajan kotitaloudet. Liite 2.2 Tuloveroasteet 2007, kahden palkansaajan kotitaloudet.
5 4 1. JOHDANTO 1.1 Taustaa Tämä tutkimus on jatkoa vuonna 2001 ilmestyneille tutkimuksille suomalaisesta perhetuesta sekä perhetuen kansainvälisestä vertailusta (Kurjenoja 2001a ja 2001b) sekä vuonna 2003 tehdylle kansainväliselle vertailulle perheiden verotuksesta, lapsilisistä sekä päivähoitojärjestelmistä. Se myös syventää kansainvälisen palkkaverovertailun (Kurjenoja 2007) antamaa kuvaa työssä käyvien perheiden verotuksesta. Perhepolitiikan perinteinen ydin voidaan Gauthierin (2000) mukaan jaotella neljään pääalueeseen: suoriin tulonsiirtoihin, verojärjestelmän kautta annettavaan tukeen, äitiys- ja vanhempainlomiin ja rahaan sekä lastenhoitoa tukeviin järjestelmiin. Suomalaista perhetukea käsittelevässä tutkimuksessa (Kurjenoja 2001a) tarkasteltiin kaikkia neljää pääaluetta: lapsilisiä, perhepoliittisia verotukia 1, äitiys- ja vanhempainrahaa sekä lastenhoitoa tukevista järjestelmistä kotihoidontukea. Tässä tutkimuksessa tarkastellaan lapsilisiä (suorat tulonsiirrot), päivähoitojärjestelmiä ja verotukia (puoliso- ja lapsikohtaiset vähennykset ja perheverotus). Perhepolitiikka on laajempi käsite kuin rahallinen perhetuki. Suomessa perhepolitiikka sisältää mm. asumistuen, jossa on selviä perheitä tukevia elementtejä, sekä päivähoitojärjestelmän lakeineen ja maksuineen. Gauthier (2000) sisällyttää perhepolitiikkaan monia muitakin tekijöitä julkisesta liikenteestä koulutukseen, lainsäädäntöön ja eläkepolitiikkaan. Joissakin maissa, kuten esimerkiksi Suomessa ja Ruotsissa, perhetuki annetaan lähes yksinomaan rahallisin perhe-etuuksin tai palveluin ja joissakin maissa, kuten esimerkiksi Ranskassa, perhetukea jaetaan paljon myös verojärjestelmän kautta. Myöhemmin tässä tutkimuksessa puhutaan perhetuesta, kun tarkoitetaan sekä verojärjestelmän kautta että rahallisin perhe-etuuksin jaettavaa tukea. Tutkimuksen määritelmä rahallisesta perhetuesta vastaa OECD:n (2003) määritelmää. OECD:n mukaan julkinen valta jakaa rahallista perhetukea kolmella tavalla. Perheverotus: esimerkiksi perheellisiin veronmaksajiin voidaan soveltaa omia verotaulukoita (esim. USA), tulot voidaan jakaa puolisoiden kesken (esim. Saksa) tai perheen koko määrittelee perheen verotettavan tulon erillisellä kerroinjärjestelmällä (esim. Ranska). Puoliso- tai lapsikohtaiset verovähennykset. Rahalliset perhe-etuudet eli julkisen vallan maksamat tulonsiirrot lapsiperheille. 1 Perhepoliittiset verotuet olivat Suomessa käytössä ennen vuoden 1994 perhetukiuudistusta.
6 5 Perhevertailussa on mukana 11 eurooppalaista maata. Norjaa lukuun ottamatta kaikki ovat EU:n jäseniä. Verolaskelmat on tehty yhteistyössä kansainvälisen tilintarkastustoimisto PricewaterhouseCoopersin kanssa. 2 Verolaskelmat on tehty kullekin tarkastellulle maalle verovuoden 2007 alussa voimassaolevien veroperusteiden mukaan. Perhetukivertailun maat Alankomaat Belgia Espanja Iso-Britannia Itävalta Norja Ranska Ruotsi Saksa Suomi Tanska Taulukko 1.1 Vertailussa mukana olevat maat. Tutkimuksessa tarkastellaan myös lyhyesti lapsiperheiden verotuksen ja lapsilisien kehitystä Suomessa Muita rahallisia perhe-etuuksia kuin lapsilisiä ei tässä tutkimuksessa käsitellä. 1.2 Tutkimuksen esimerkkiperheet ja veroperusteet Kansainvälisessä perhetukivertailussa perheiden verotusta ja lapsilisiä tarkastellaan esimerkkiperheiden avulla. Perheet ovat kahden lapsen ja kahden huoltajan perheitä, joiden tulotasot ovat samoja kuin Kurjenojan (2007) kansainvälisessä palkkaverovertailussa (taulukko 1.2). Lapset ovat 5- ja 7- vuotiaita. 3 Ikäoletus on tehty siksi, että joissakin maissa lasten ikä vaikuttaa lapsilisien määrään. 5-7-vuotiaista lapsista ei näissä maissa makseta suurinta mahdollista tukea, joten ikävalinta ei korosta näiden maiden lapsilisien suuruutta. 2 Katso tarkemmin Kurjenoja Esimerkiksi Suomen, Ruotsin ja Saksan lapsilisäjärjestelmissä ikäporrastusta ei ole (Suomessa on sen sijaan lapsen järjestysluvun mukainen porrastus). Joissakin maissa, kuten Ranskassa ja Belgiassa, lapsilisien määrä vaihtelee iän mukana.
7 6 Perheiden palkkatulot, euroa vuonna 2007 Yhden tulonsaajan perhe (2 huoltajaa, 2 lasta): Kahden tulonsaajan perhe (2 huoltajaa, 2 lasta): = = = Taulukko 1.2 Perheiden palkkatulot 2007 euroina. Tässä tutkimuksessa keskitytään palkansaajaperheisiin, eli lapsiperheisiin, joissa on ainakin yksi palkkatuloa ansaitseva huoltaja. Palkansaajaperheiden oletetaan tulevan toimeen pääasiassa palkkatuloillaan, eikä niiden tarvitse turvautua sosiaaliturvaan. Valitut palkkatasot ovat sellaisia, jotka Suomessa muodostavat pääosan perheen tuloista, eikä esimerkiksi toimeentulotukeen säännöllisesti turvauduta. Tutkimuksessa ei siis tarkastella eri maiden toimeentulotuen tai asumistuen tasoja eikä tehdä oletuksia lapsiperheiden asumiskustannuksista. Valittuja palkkatasoja on perusteltu tarkemmin kansainvälisessä palkkaverovertailussa (Kurjenoja 2007). Tutkimuksen euromaissa palkkatasot ovat euromääräisesti samoja. Euroalueen ulkopuolisten maiden palkat on muunnettu kunkin maan valuutaksi markkinakursseja käyttäen. Koska markkinakurssit vaihtelevat päivittäin, myös markkinakursseilla muunnetut valuuttamääräiset palkkatasot vaihtelevat. Euroalueen ulkopuolisten maiden muuntokursseiksi on valittu vuoden 2007 ensimmäisen neljänneksen keskikurssit (Suomen Pankki). Esimerkkiperheiksi on valittu kahden huoltajan kaksilapsiset perheet. 4 Kahden palkansaajan lapsiperheet ovat Euroopassa yleisin palkansaajaperheen muoto. Kahden huoltajan palkansaajaperheistä 34 prosentissa vain toinen puoliso käy työssä. 45 prosentissa kumpikin puoliso työskentelee kokoaikaisesti (Eurostat 2005). Koska monissa Euroopan maissa yhden palkansaajan ja kahden huoltajan lapsiperheet ovat kuitenkin Suomea yleisempiä, kansainvälisessä vertailussa on tärkeää tarkastella myös tällaisia lapsiperheitä. Laskelmissa tarkastellaan kaikkia palkkatuloihin kohdistuvia tuloveroja ja veroluonteisia maksuja kussakin maassa. Tältä osin laskelmien lähtökohta on sama kuin OECD:n laatimassa selvityksessä keskimääräisen palkansaajan tuloverotuksesta eri maissa. Laskelmissa huomioidaan vain viran puolesta automaattisesti tehtävät verovähennykset. Mahdolliset paikalliset tuloverot (kunnallis- tai osavaltioverot yms.) lasketaan yleensä keskimääräistä verokantaa käyttäen. 4 Yksinhuoltajaperheiden osuus lapsiperheistä Euroopassa on 13 prosenttia, joten suuri enemmistö kaikista eurooppalaisista lapsiperheistä on kahden huoltajan perheitä (Eurostat 2006).
8 7 Suomen osalta tuloveroprosentteihin sisältyvät palkansaajan maksamat verot ja veroluonteiset maksut: valtion tulovero, keskimääräinen kunnallisvero ja kirkollisvero, sairausvakuutuksen päiväraha- ja sairaanhoitomaksu sekä palkansaajan työeläke- ja työttömyysvakuutusmaksu. Verojen rajaus on kirkollisveroa lukuun ottamatta sama kuin kansantalouden tilinpidossa ja kansainvälisissä verotilastoissa (OECD 2007a). 1.3 Tutkimuksen rakenne Tutkimuksen johdantoluvussa annetaan taustaa perhe-etuuksien ja perheiden verotuksen tarkasteluun ja selvennetään olennaisia määritelmiä. Toisessa luvussa käsitellään lyhyesti suomalaisten lapsilisien kehitystä vuodesta 1993 sekä työssäkäyvien lapsiperheiden verotuksen ja ostovoiman muutoksia 1990-luvun puolivälistä saakka. Kolmannessa luvussa tarkastellaan eurooppalaisia lapsilisä- ja päivähoitojärjestelmiä. Kappaleessa esitetään yleistä tietoa rahallisista perheetuuksista. Kappaleessa vertaillaan lapsilisäjärjestelmiä tutkimuksen 11 Euroopan maassa. Kappaleessa myös vertaillaan kaksilapsisen perheen lapsilisien määrää tutkimusmaissa. Kappaleessa 3.2 esitellään 11 tutkimusmaan päivähoitojärjestelmää ja päivähoitokustannuksia. Koska toimiva päivähoito on olennainen tekijä naisten työmarkkina-aktiivisuudessa, kappaleessa tarkastellaan myös naisten työssäkäyntiä. Tutkimuksen neljännessä luvussa esitellään 11 Euroopan maan palkkaverotusta lapsiperheiden näkökulmasta. Kappaleessa 4.1 esitetään tietoja kunkin maan verotuksesta, ja kappaleessa 4.2 vertaillaan tuloverotuksen tasoa kaksilapsisissa palkansaajaperheissä Luvussa 5 tarkastellaan lapsiperheiden nettotulojen määrää tuloverojen ja lapsilisien jälkeen. Luvussa 6 esitetään loppupäätelmiä tutkimuksen tulosten pohjalta.
9 8 2 SUOMALAISEN PALKANSAAJAPERHEEN VEROTUS JA LAPSILISÄT Tässä kappaleessa esitellään lyhyesti suomalaisen palkansaajaperheen lapsilisien ja verotuksen kehitystä Kurjenojan (2001a) tutkimuksessa suomalaisesta perhetuesta on tarkasteltu myös muiden rahallisten perheetuuksien kuin lapsilisien kehitystä. Työssäkäyvälle palkansaajalle olennaisin rahallinen perhe-etuus on kuitenkin lapsilisä, joten tässä keskitytään sen tarkasteluun. Vuoden 1947 valtiopäivillä annettiin hallituksen esitys eduskunnalle lapsilisälaiksi (HE 163/47). Pyrkimyksenä oli korvata verotuksen vähennyksiä suoralla verovapaalla tulonsiirrolla, vaikka vähennyksiä ei tuolloin vielä poistettukaan. Tärkein perustelu suoralle tulonsiirrolle oli se, että hyöty tulonsiirrosta on kaikille sama. Lähtökohtana on siis alusta asti ollut lapsilisän kulukorvausluonne. Lapsilisän tarkoituksena on ollut ja on yhä edelleen tasata lapsiperheiden ja lapsettomien perheiden välisiä elinkustannusten eroja eikä eri tuloryhmien välisiä tuloeroja. Lapsilisä on myös alusta asti esitetty verovapaaksi tulonsiirroksi, jossa tuloharkinnalle ei ole perusteita (esim. Arajärvi 1998, Lapsilisätyöryhmän muistio 2001). Aina vuodesta luvun alkuvuosiin asti lapsilisiä korotettiin lähes vuosittain (Kurjenoja 2001a). Koska tarkoituksena oli perhetuen siirtäminen suoriin tulonsiirtoihin pois verovähennyksistä, lapsilisien reaalinen korottaminen oli ymmärrettävää. Ahon hallituksen perhetukitoimikunnan (1993) selvitysten perusteella toteuttamassa, vuoden 1994 perhetukiuudistuksessa luovuttiin perhepoliittisista verovähennyksistä 5 ja verovapaita lapsilisiä korotettiin selvästi. Korotukset kohdistuivat varsinkin monilapsisiin perheisiin. Lipposen ensimmäinen hallitus leikkasi lapsilisiä heinäkuussa 1995 ja samalla monilapsisia perheitä suosivaa rakennetta purettiin. Nykyään lapsilisää maksetaan Suomessa asuvasta alle 17-vuotiaasta lapsesta. Lapsilisiä korotettiin ensimmäistä kertaa vuoden 1994 jälkeen vuonna Ensimmäisestä lapsesta maksettava lapsilisä nousi 10 eurolla kuussa 100 euroon. Samalla korotettiin myös lapsilisien yksinhuoltajalisää 3 eurolla 36,6 euroon kuussa. Vuoden 2008 alusta yksinhuoltajakorotus nousee 46,6 euroon. 6 Lapsilisien ostovoima on tänä vuonna selvästi pienempi kuin välittömästi perhetukiuudistuksen jälkeen Tämä näkyy kuvasta 2.1, jossa kuvataan kaksilapsisten perheiden lapsilisien vuosittaista ostovoimaa kahden huoltajan perheissä. 5 Lukuun ottamatta elatusvelvollisuusvähennystä ja alijäämähyvityksen lapsikorotuksia. 6 Liitteessä 1 on esitetty lapsilisien kuukausimäärät euroissa.
10 LAPSILISIEN OSTOVOIMA VUODESSA Vuoden 2007 rahassa, kaksi lasta Vuoden 1994 lapsilisien ostovoima Toteutuneiden lapsilisien ostovoima Tilastokeskus, Elinkustannusindeksi. Kuva 2.1 Lapsilisien ostovoiman kehitys kaksilapsisessa perheessä sekä vuoden 1994 lapsilisien reaalinen taso, vuoden 2007 euroina. Verovähennysten kautta saatu tuki lapsista oli 1993 sitä suurempaa mitä suuremmat tulot perheellä oli. Siksi verovähennysten poistuminen perhetukiuudistuksen yhteydessä 1994 näkyi selvimmin suuremmilla tuloilla kuin pienemmillä. Taulukossa 2.1 esitetään vuoden 1994 perhetukiuudistuksen vaikutus kahden huoltajan lapsiperheen rahallisiin perhetukiin eli verotukeen verovähennysten kautta sekä lapsilisiin. Taulukon kahden huoltajan lapsiperheet voivat olla joko yhden palkansaajan tai kahden palkansaajan perheitä, sillä vuonna 1993 lapsikohtaiset vähennykset tehtiin pääasiassa suurempituloisen puolison verotuksessa. Taulukon rahamäärät esitetään reaalisina vuoden 2007 rahassa.
11 10 Vuonna 1993 lapsikohtaisten vähennysten tekijän vuosipalkka Verotuki Rahallinen perhetuki Lapsilisät Yht Verotuki Rahallinen perhetuki Lapsilisät Yht Taulukko 2.1 Kahden huoltajan kaksilapsisten perheiden saamat vuosittaiset, rahalliset perhetuet vuosina 1993 ja1994 vuoden 2007 euroina. Palkansaajan verotusta on kevennetty vuodesta 1996 lähtien lähes vuosittain, ja palkkaveroprosentit tarkasteltavilla tulotasoilla ovatkin noin seitsemän prosenttiyksikköä pienempiä vuonna 2007 kuin Tämä näkyy kuvasta % PALKANSAAJAN TULOVEROPROSENTIT % 53,4 % 53,2 %52,6 % 50 % 50,8 %50,7 % 50,2 %49,9 %49,0 % 48,4 % 48,1 %47,5 %47,5 %46,8 %46,5 % 45 % 40 % 35 % 30 % 25 % 43,5 %43,6 % 43,1 % 41,3 %41,4 % 40,7 % 40,5 % 39,4 % 38,7 %38,3 %37,7 %37,8 % 37,1 % 36,8 % 37,3 %37,5 % 37,2 % 35,4 %35,4 % 34,6 %34,4 % 33,2 % 32,5 %32,1 %31,3 % 31,5 % 30,8 % 30,4 % 30,2 % 30,6% 30,5% 29,1% 29,1% 28,2%27,9% 26,7% 25,9%25,5 % 24,6 %24,7 % 23,7 %23,2 % Vuosipalkka 2007, euroa % 15 % Kuva 2.2 Palkansaajan tuloveroprosentit neljällä palkkatasolla. 7 Kuvan vuosittaiset tulotasot ovat samat kuin kansainvälisissä palkkaverovertailuissa Vuosien tulokehitys noudattaa Tilastokeskuksen ansiotasoindeksiä.
12 11 Palkkaverotuksen keveneminen on koskenut myös työssäkäyviä lapsiperheitä. Vaikka lapsilisien ostovoima onkin nykyään selvästi pienempi kuin 1990-luvun keskivälissä, nimellispalkkojen kehitys ja verotuksen keveneminen ovat parantaneet myös työssäkäyvien lapsiperheiden ostovoimaa. Verotuksen jälkeisten nettopalkkojen nousu on ollut huomattavasti voimakkaampaa kuin lapsilisien ostovoiman pieneneminen, joten lapsiperheiden ostovoima on kasvanut selvästi eri tulotasoilla. Ostovoiman kasvu kaksilapsisissa palkansaajaperheissä Perheiden vuosipalkat Verojen jälkeisen nettopalkan kasvu, /kk Lapsilisien muutos, /kk Ostovoiman kasvu yht., /kk Veronkevennysten osuus ostovoiman kasvusta, % 35,7 36,6 39,8 Taulukko 2.2 Kahden työssä käyvän huoltajan kaksilapsisten perheiden ostovoiman kehitys , euroa kuussa vuoden 2007 rahassa. Taulukossa 2.2 perhe, jonka vuosipalkat ovat yhteensä euroa, ostovoima on 878 euroa kuussa suurempi kuin vuonna Lapsilisien ostovoima on pienentynyt 49 euroa kuussa, ja ilman lapsilisien vaikutusta ostovoima olisi kasvanut 927 euroa kuussa. Lapsilisien vaikutus ostovoiman kehitykseen on siis suhteellisen pieni verrattuna verotuksen jälkeisen nettopalkan vaikutukseen. Taulukon 2.2 kahden muunkin perheen kuukausittainen ostovoima on kasvanut merkittävästi, 1250 ja 2155 euroa, vaikka lapsilisien ostovoima on pienentynyt. Tuloverotuksen keventymisen osuus perheiden ostovoiman kasvusta on lähes 40 prosenttia.
13 12 3. PERHE-ETUUDET EUROOPASSA 3.1. Rahalliset perhe-etuudet Yleistä Perhe on muuttunut viimeisten parin vuosikymmenen aikana monissa Euroopan maissa. Kahden tulonsaajan perheet ovat yleistyneet, kun naisten osallistuminen työmarkkinoille on kasvanut. Myös yksinhuoltajaperheiden ja avoliitossa elävien määrät ovat nousseet. Yksinhuoltajaperheitä kaikista lapsiperheistä on EU-maissa keskimäärin 13 prosenttia. Iso-Britanniassa, Belgiassa, Saksassa ja Tanskassa yksinhuoltajaperheiden osuudet ovat suurimmat. Suomessa yksinhuoltajaperheitä on hieman alle EU-maiden keskiarvon, 10 prosenttia (Eurostat 2006). Lasten määrä eurooppalaisissa kotitalouksissa on nykyään pienehkö. Suurin osa lapsiperheistä on keskimäärin yksi- tai kaksilapsisia. Suomessa, Saksassa, Tanskassa ja Itävallassa vähintään 70 prosenttia kotitalouksista on lapsettomia. (Eurostat 2006.) Lasten lukumäärä perheessä, osuus (%) kaikista kotitalouksista Lapsiperheitä yht. 1 lapsi 2 lasta väh. 3 lasta Suomi Tanska Saksa Itävalta Britannia Alankomaat Ranska Belgia Espanja EU Lähde: Eurostat Taulukko 3.1 Lasten määrä eurooppalaisissa perheissä Vaikka Suomessa lapsiperheiden osuus kaikista kotitalouksista onkin vertailumaiden pienin, syntyvyys on kuitenkin keskimääräistä suurempaa. Esimerkiksi Espanjassa lapsiperheiden osuus kotitalouksista on varsin suuri, mutta syntyvyys keskimääräistä pienempää, kuten taulukosta 3.2 voi nähdä. 8 Pohjoismaissa, joissa naisten työssäkäynti on kansainvälistä huippua, syntyvyys on suhteellisen suurta eurooppalaiseen tasoon verrattuna. Espanjassa taas naisten työhön osallistuminen ja syntyvyys ovat molemmat kansainvälisesti pieniä. (Taulukko 3.2.) 8 Eurostat (2006) ei ole huomioinut kotitalouden määritelmään yksineläviä.
14 13 Kokonaishedelmällisyysluku Elävänä syntyvät lapset naista kohti keskimäärin Espanja 1,3 1,3 1,3 Itävalta 1,4 1,4 1,4 Saksa 1,3 1,4 1,4 Belgia 1,6 1,7 1,6 Alankomaat 1,7 1,7 1,7 Britannia 1,6 1,8 1,7 Ruotsi 1,7 1,8 1,7 Suomi 1,7 1,8 1,7 Tanska 1,7 1,8 1,7 Norja 1,8 1,8 1,8 Ranska 1,9 1,9 2,0 EU-27 1,5 1,5 1,5 Lähde: Tilastokeskus Taulukko 3.2 Syntyvyys Euroopassa Taulukossa 3.3 esitetään perhe-etuuksien kustannuksia Euroopassa. Perheetuudeksi Eurostat (2007) on määritellyt rahalliset tuet tai tavarat ja palvelut, jotka kohdistuvat suoraan raskauden, synnytyksen, adoption, kasvatuksen ja muun hoivan kustannuksiin. Sairaanhoito tai koulutus ei sisälly perheetuuksiin. Taulukko 3.3 on järjestetty sen mukaan, kuinka suuret perhe-etuuksien kustannukset suhteessa kaikkeen sosiaalitukeen olivat Kuten taulukosta huomataan, perhetuen osuus kaikesta sosiaalituesta on yleensä pientä, jos sen osuus bruttokansantuotteestakin on pieni. Suomessa perhe-etuuksien osuudet niin kaikesta sosiaalituesta kuin bruttokansantuotteestakin ovat keskimääräistä suuremmat.
15 14 Perhetuki Perhetuki Osuus (%) kaikesta sosiaalituesta Osuus (%) bkt:sta Espanja 2,3 2,9 3,5 0,5 0,6 0,7 Alankomaat 4,4 4,6 4,8 1,2 1,1 1,3 Britannia 8,9 6,9 6,7 2,4 1,8 1,7 Belgia 8,7 8,8 7,1 2,3 2,2 2,0 Ranska 9,9 9,1 8,5 2,9 2,5 2,5 Ruotsi 10,8 9,3 9,6 3,6 2,8 3,0 Saksa 9,4 10,6 10,5 2,7 3,0 3,0 Itävalta 10,9 10,7 10,7 3,0 2,9 3,0 Suomi 12,5 12,5 11,5 3,8 3,0 3,0 Norja 13,7 12,8 11,9 3,5 3,1 3,1 Tanska 12,4 13,1 13,0 3,8 3,7 3,9 EU25 8,0 7,8 2,0 2,1 Lähde: Eurostat Taulukko 3.3 Perhe-etuuksien kustannukset Euroopassa Osuus kaikista sosiaalituista ja bruttokansantuotteesta Lapsilisät Euroopassa lapsilisät perustuvat yleensä niin sanotulle kustannuskorvausperiaatteelle. Lapsilisillä korvataan lapsista aiheutuvia kustannuksia ja tasataan siten lapsettomien ja lapsiperheiden välisiä kustannuseroja. Lapsilisäjärjestelmällä ei yleensä tasata lapsiperheiden välisiä tuloeroja. Alla olevaan taulukkoon on koottu joitakin perustietoja 11 vertailumaan lapsilisäjärjestelmistä. Kolme ensimmäistä saraketta kuvaavat maan lapsilisäjärjestelmän yleistä luonnetta ja kaksi viimeistä saraketta olennaisia yksityiskohtia lasten iän ja lukumäärän mukaisista porrastuksista. Jos maan lapsilisät eivät ole tulosidonnaisia, järjestelmää voidaan hyvällä syyllä pitää kustannuskorvausjärjestelmänä eikä esimerkiksi lapsiperheiden keskinäisenä tulontasausjärjestelmänä. Tiedot perustuvat MISSOC-tietokantaan, joka on Euroopan Komission ylläpitämä tietopankki. Suurimmassa osassa tämän perhetukivertailun maista on hyvin samankaltainen lapsilisäjärjestelmä kuin Suomessa. Yleisesti lapsilisät koetaan korvauksiksi kustannuksista, joita lapsista koituu siitä huolimatta, mikä on äidin tai isän tulotaso. Lapsilisät ovat myös yleisesti verottomia. Espanjan järjestelmä on tässä suhteessa selvä poikkeus vertailun maista. Espanjan järjestelmä muistuttaa enemmän tulontasaus- kuin kustannuskorvausjärjestelmää. Myös Iso- Britanniassa järjestelmä poikkeaa muiden maiden järjestelmistä siinä mielessä, että perinteisen lapsilisäjärjestelmän rinnalle on tullut verojärjestelmän kautta maksettava tulosidonnainen tulonsiirto, child tax credit.
16 15 Taulukon 3.4 yhteenvetotiedot antavat tiivistetyn yleiskuvan eri maiden lapsilisäjärjestelmistä. Siksi vertailumaiden järjestelmiä on kuvattu taulukon jälkeen myös sanallisesti. Lapsilisäjärjestelmät 11 vertailumaassa Lapsilisäjärjestelmä Tulosidonnaisuus Veronalaisuus Ikäporrastus Lukumäärän mukainen porrastus Alankomaat On Ei Ei On Ennen syntyneillä Belgia On Ei Ei On On Espanja On On Ei Ei Ei Iso-Britannia On* Ei* Ei Ei On Itävalta On Ei Ei On On Norja On Ei Ei Ei Ei Ranska On Ei Ei On On Ruotsi On Ei Ei Ei On Saksa On Ei Ei Ei On Suomi On Ei Ei Ei On Tanska On Ei Ei On Ei Lähteet: MISSOC-tietokanta * Perinteisen lapsilisäjärjestelmän lisäksi Iso-Britanniassa on verojärjestelmän kautta maksettava tulonsiirto, child tax credit, joka on tulosidonnainen. Taulukko 3.4 Lapsilisäjärjestelmät 11 tutkimuksen vertailumaassa Alankomaat Alankomaiden rahallinen perhe-etuusjärjestelmä koostuu pääasiassa lapsilisistä. Lapsilisään on oikeutettu ensimmäisestä lapsesta, jos on vakuutettuna Alankomaiden sosiaalivakuutusjärjestelmässä. Lapsilisää maksetaan lapsen 17 ikävuoteen asti. Lapsilisäjärjestelmä on ikäporrasteinen jälkeen syntyneistä lapsista, ja ennen tätä syntyneistä lapsista lapsilisät on porrastettu myös lukumäärän mukaan. (MISSOC-tietokanta.) Belgia Belgiassa perhe-etuusjärjestelmän piiriin pääsee heti ensimmäisestä lapsesta. Rahallisiin etuuksiin on oikeutettu, jos vanhempi on esimerkiksi palkkatyössä tai siihen verrattavissa olevassa tilanteessa. Tässä suhteessa Belgian järjestelmä poikkeaa monen muun Euroopan maan järjestelmistä. Yleensä lapsilisää maksetaan lapsen 18-vuoden ikään, mutta esimerkiksi ammatillisen tai korkeamman jatkokoulutuksen vuoksi ikärajaa nostetaan. Kuukausittaisten lapsilisien määrä nousee aina kolmanteen lapseen asti ja sitä useammasta lapsesta maksetaan samaa tukea kuin kolmannestakin lapsesta. Belgiassa lapsilisiin maksetaan ylimääräisiä lisiä lasten iän ja esimerkiksi vammaisuuden mukaan. Lapsilisien määrä on tuloista riippumaton. Vaikka lapsilisiä maksetaankin vain työssäkäyville tai vastaavassa asemassa oleville vanhemmille, myös työttömät voivat tietyin ehdoin niitä saada. Jos työttömyysavustus on perheen pääasiallinen tulomuoto, työttömyyden seitsemännestä kuusta lähtien perhe saa lapsilisiä. Perhe-etuudet ovat verottomia,
17 16 niistä ei makseta sosiaaliturvamaksuja eivätkä ne ole tulosidonnaisia. (MIS- SOC-tietokanta.) Espanja Espanjan perhe-etuusjärjestelmä poikkeaa muiden vertailussa mukana olevien maiden järjestelmästä rahallisten etuuksien tulosidonnaisuuden vuoksi. Lapsilisiä maksetaan vain hyvin pienituloisille perheille. Jos perhe on oikeutettu lapsilisään tulojensa puolesta, perhe pääse etuusjärjestelmän piiriin heti ensimmäisestä lapsesta lähtien, ja lapsilisää maksetaan alle 18-vuotiaasta lapsesta. Vammaisista lapsista maksetaan erillisiä tukia. (MISSOC-tietokanta.) Iso-Britannia Iso-Britanniassa rahallisten perhe-etuuksien piiriin pääsee ensimmäisestä lapsesta, jos tuen hakija ja lapsi ovat maassa ja asuvat yhdessä. Mahdollinen siirtolaisuus- tai vastaava status ei vaikuta tukeen. Lapsilisää maksetaan alle 16-vuotiaasta lapsesta, mutta tuki voi jatkua 19 ikävuoteen asti, jos lapsi on alemman tason koulutuksen piirissä. Perheen ensimmäisestä lapsesta maksetaan hieman korkeampaa lapsilisää kuin seuraavista lapsista. Lapsilisät eivät vaihtele perheen tulojen tai lasten iän mukaan. Lapsilisät eivät ole verotettavaa tuloa. (MISSOC-tietokanta.) Verojärjestelmän kautta maksetaan tulonsiirron kaltaista tukea lapsiperheille. Tämä tulonsiirto, child tax credit, on tulosidonnainen ja sen suuruuteen vaikuttaa myös perheen koko. Itävalta Rahallisten perhe-etuuksien piiriin pääsee ensimmäisestä lapsesta, jos lapsi ja huoltaja asuvat pääsääntöisesti Itävallassa. Lapsilisiä maksetaan aina 18 ikävuoteen asti ja jatkokoulutuksesta riippuen lapsilisää voidaan maksaa 26- vuotiaaksi asti. Lapsilisän määrään vaikuttaa lapsen ikä ja mahdollinen vammaisuus. Kolmannesta ja useammasta lapsesta voidaan maksaa myös suurperhelisää. Suurperhelisä on kuitenkin tulosidonnainen eikä sitä makseta, jos perheen tulot ylittävät vuosittain määriteltävän rajan. Alle kaksivuotiasta lastaan hoitavalle vanhemmalle voidaan myös maksaa avustusta tai eräänlaista vanhempainrahaa, jos perheen tulot ovat riittävän pienet. Vammaisista lapsista maksetaan erillistä tukea. Perhe-etuudet eivät ole veronalaista tuloa. (MISSOCtietokanta.) Norja Norjassa perhe-etuuksien piiriin pääsee ensimmäisestä lapsesta, jos lapsi asuu Norjassa. Lapsilisiä maksetaan yleensä äidille. Tietyissä maakunnissa asuvista lapsista maksetaan niin sanottua pohjoisten alueiden lisää. Yksinhuoltajille maksetaan lapsilisiä yhdestä lapsesta enemmän kuin perheessä todellisuudessa on lapsia sekä korotettua lisää alle kolmivuotiaasta lapsesta. Alle 3-vuotiaan lapsen vanhemmille voidaan myös maksaa kotihoidontuen tapaista tukea, jos lapsi ei ole julkisen vallan ylläpitämässä päivähoidossa tai on siinä korkeintaan 32 tuntia viikossa. Täysi kotihoidontuki on NOK (noin
18 euroa) kuussa, eikä se ole veronalaista tuloa. Lapsilisät ja kotihoidontuki eivät ole veronalaista tuloa, eikä niistä makseta myöskään sosiaaliturvamaksuja. (MISSOC-tietokanta.) Ranska Varsinaisen lapsilisäjärjestelmän piiriin Ranskassa pääsee vasta toisesta lapsesta. Lapsilisiä maksetaan Ranskassa asuvista, alle 20-vuotiaista lapsista. Lapsilisän määrä nousee aina kuudenteen lapseen asti, minkä jälkeen se putoaa rajusti. Lapsilisät eivät ole tulosidonnaisia, mutta niihin maksetaan iän mukaan ylimääräistä lisää tietyin rajoituksin. Vammaisista lapsista maksetaan perheille lisätukia vammaisuuden asteen tai koulutusmahdollisuuksien mukaan. Vanhempien on myös mahdollista saada eräänlaista kotihoidon- tai osittaisen kotihoidontukea, joka on sidottu tiettyihin ehtoihin perheen koosta ja lasten iästä. Lapsilisät ja muut rahalliset perhe-etuudet ovat verotonta tuloa. (MISSOC-tietokanta.) Ruotsi Ruotsin lapsilisäjärjestelmä ja perhetuet yleensä ovat hyvin samantapaisia kuin Suomessakin. Perhe pääsee lapsilisäjärjestelmän piiriin ensimmäisestä lapsesta, jos lapsi tai toinen vanhemmista on asunut Ruotsissa vähintään kuusi kuukautta. Lapsilisä maksetaan automaattisesti perheen äidille paitsi tietyissä poikkeustilanteissa tai ellei toisin erikseen sovita. Lapsilisää maksetaan 16-vuotiaaksi asti, ja jatkettua lapsilisää tätä vanhemmasta lapsesta, jos hän käy peruskoulun tasoista koulua. Vähintään kaksilapsisille perheille maksetaan korotettua, usean lapsen lapsilisää. Ruotsalaiset lapsilisät eivät ole tulosidonnaisia, ne eivät vaihtele iän mukana, ja ne ovat verotonta tuloa. (MISSOC-tietokanta.) Saksa Saksan suuressa verouudistuksessa on uudistettu niin verojärjestelmää kuin perhe-etuuksiakin. Samalla, kun huollettavista lapsista tehtäviä verovähennyksiä nostettiin, verottomia lapsilisiä korotettiin. Saksassa rahallisten perhe-etuuksien piiriin pääsee ensimmäisestä lapsesta, jos on Saksan verojärjestelmän piirissä ja jos lapsi asuu Saksassa tai ETAmaassa. Lapsilisää maksetaan 18-vuotiaaksi asti. Opiskelevista ja huollettavista lapsista lapsilisiä voidaan jatkaa aina 27. ikävuoteen asti. Lapsilisät eivät muutu iän tai perheen tulojen mukana. Vaikka lapsilisät ovatkin verotonta tuloa, ne maksetaan verojärjestelmän kautta eräänlaisina verovähennyksinä. Jos jompikumpi vanhemmista hoitaa lasta ensimmäisten 14 kuukauden aikana, hänelle maksetaan hoitorahaa enintään 12 kuukaudelta. Lasta hoitavan vanhemman työtunnit eivät saa ylittää 30 viikkotuntia. Perhe-etuudet ovat verotonta tuloa. (MISSOC-tietokanta.)
19 18 Suomi Suomessa lapsilisäjärjestelmän piiriin pääsee ensimmäisestä lapsesta. Lapsilisiä maksetaan Suomessa asuvista, alle 17-vuotiaista lapsista. Lapsilisän määrä nousee lasten lukumäärän mukaan aina viidenteen lapseen asti. Lapsilisät eivät vaihtele lasten iän tai perheen tulojen mukaan. Raskaana oleva ja Suomessa asuva nainen on oikeutettu äitiysavustukseen, jonka voi valita joko äitiyspakkauksena tai rahana. Äitiysavustus toimitetaan jokaisesta perheeseen syntyvästä lapsesta. Lapsilisiin maksetaan myös yksinhuoltajalisää jokaisesta yksinhuoltajan huoltamasta lapsesta. Elatustukea maksetaan yksinhuoltajaperheelle, jos lapsen toinen vanhempi ei suorita elatusapua tai jos lapsen isän isyyttä ei ole vahvistettu. Sairaan lapsen hoitamiseen on mahdollista hakea erityistä hoitotukea. Alle 3-vuotiaista lapsista on mahdollista saada kotihoidontukea, lasten yksityisen hoidon tukea tai osittaista hoitorahaa. Lasten kotihoidontuki ja osittainen hoitoraha ovat verollista tuloa, muut perhe-etuudet ovat perheelle itselleen verottomia. (MISSOC-tietokanta, Toimeentuloturva 2007.) Tanska Tanskassa lapsilisää maksetaan ensimmäisestä lapsesta, jos lapsi asuu vakituisesti Tanskassa ja ainakin toinen vanhemmista maksaa veroja Tanskassa. Lapsilisiä maksetaan alle 18-vuotiaista lapsista ja ne eivät ole sidonnaisia vanhempien tuloihin. Lapsilisissä on iän mukainen porrastus, johon perheen lasten määrä tai järjestysluku ei vaikuta. Tanskassa vanhemmat voivat saada lapsensa hoitamisesta vanhempainrahaa aina lapsen yhdeksänteen ikävuoteen asti. Kunnat voivat maksaa kotihoidontukea 2-6-vuotiaista lapsista, jotka eivät ole päivähoidossa. Perheelle voidaan myöntää kotihoidontukea korkeintaan kolmesta lapsesta ja enintään vuoden ajalta. Perhe-etuudet eivät ole veronalaista tuloa. (MISSOC-tietokanta.) Kuvassa 3.1 tarkastellaan, kuinka suuria lapsilisiä tutkimuksen esimerkkiperheet saavat kussakin maassa euroina vuodessa. Esimerkkiperheiden lapset ovat 5- ja 7-vuotiaita, kuten aikaisemmin on jo kerrottu. Suomessa kahdesta lapsesta maksettavat lapsilisät ovat muita Pohjoismaita pienemmät, mutta ne ovat kuitenkin selvästi Espanjaa, Ranskaa ja Alankomaita korkeammat. Ranskan lapsilisän alhaisuus selittyy sillä, että siellä maksetaan varsinaisia lapsilisiä vasta toisesta lapsesta. 9 Korkeimmat lapsilisät ovat Itävallassa ja Saksassa. Espanjassa lapsilisäjärjestelmä on tulosidonnainen. Tämän tutkimuksen alin palkkataso on sellainen, että perhe ei Espanjassa saa lapsilisiä ollenkaan. Belgiassa, Itävallassa, Ranskassa ja Tanskassa lapsilisät vaihtelevat iän myötä. Koska perheiden lapset ovat alle 11-vuotiaita, Ranskassa heistä ei makseta ikään sidottua lisää peruslapsilisän päälle. Itävallassa alle 10-vuotiaista lap- 9 Toisesta lapsesta maksettava lapsilisä Ranskassa on kuitenkin lähes samansuuruinen kuin Suomessa, 119,13 euroa kuussa. Kolmannesta kuudenteen lapseen maksettavat lisät ovat Ranskassa selvästi Suomea suuremmat.
20 19 sista maksetaan alempia lapsilisiä kuin vuotiaista. Belgiassa esimerkkiperheiden 7-vuotiaista lapsista maksetaan ikään sidottua lisää, mutta ei 5- vuotiaista. Jos toinen perheen lapsista olisi vähintään 11-vuotias, lapsilisät olisivat korkeammat sekä Ranskassa että Itävallassa kuin kuvassa 3.1. Tanskassa lapsilisät pienenevät lasten iän myötä, ja esimerkkiperheiden 7- vuotiaista lapsista maksetaankin pienempää lapsilisää kuin 5-vuotiaista. Muiden maiden lapsilisäjärjestelmissä ei ole ikäsidonnaisuuksia, eikä esimerkkiperheiden lasten ikävalinnalla ole merkitystä perheiden saamiin lapsilisiin. /V LAPSILISÄT KAHDESTA LAPSESTA KAHDEN HUOLTAJAN PERHEESSÄ 2007 Vuosipalkat ja euroa Espanja Ranska Alankomaat Suomi Norja Ruotsi Belgia Tanska Iso-Britannia* Saksa Itävalta * Iso-Britanniassa varsinaiset lapsilisät ovat hieman Suomea pienemmät, noin 2261 euroa vuodessa, mutta tulosidonnainen tulonsiirto child tax credit nostaa lapsilisien määrää esimerkkiperheellä 813 eurolla. Kuva Euroopan maan lapsilisät 2007, lapset 5 ja 7 vuotta, euroa vuodessa. 3.2 Päivähoito Naisten työmarkkinoille osallistumisen lisääminen on ollut yksi eurooppalaisen työmarkkinapolitiikan tavoitteita. Kun samalla syntyvyyden vähenemisen hidastaminen tai jopa syntyvyyden kääntäminen kasvuun ovat väestö- ja perhepoliittisia tavoitteita, työn ja perheen yhteensovittamisesta on tullut vakavasti otettava puheenaihe EU:ssa.
21 20 Perhepolitiikan keinoja on alettu uudistaa monissa Euroopan maissa. Esimerkiksi Espanjassa, Belgiassa, Alankomaissa, Itävallassa ja Saksassa on luvun puolivälin jälkeen alettu uudistaa päivähoitojärjestelmiä luvulla naisten osallistuminen työmarkkinoille on kasvanut nopeasti varsinkin Espanjassa, Saksassa ja Itävallassa. Vastoin yleistä eurooppalaista kehitystä Pohjoismaissa naisten työmarkkinaosuudet ovat muuttuneet vain vähän (kuva 3.2) VUOTIAIDEN NAISTEN TYÖVOIMAOSUUDET 2000 JA ,9 56,6 52,9 61,1 68,5 69,4 70,3 68,9 67,0 65,7 62,5 63,9 62,5 63,3 72,173,2 76,5 75,976,7 76,4 77,7 74, Belgia Espanja Ranska Itävalta Saksa Alankomaat Britannia Suomi Norja Tanska Ruotsi Lähde: Tilastokeskus Kuva vuotiaiden naisten työvoimaosuudet 2000 ja 2006, % kaikista vuotiaista naisista vuotiaiden naisten työvoimaosuudet ovat kaikissa vertailumaissa suuremmat kuin kaikkien työikäisten naisten (15 64-vuotiaat), vähintään 70 prosenttia. Työvoiman ulkopuolella tästä ikäryhmästä on eniten naisia Espanjassa, Belgiassa ja Iso-Britanniassa. Iso-Britanniassa on kuitenkin vähiten naisia työvoiman ulkopuolella perhesyistä johtuen (taulukko 3.5). Espanjassa, Itävallassa ja Belgiassa vuotiaat naiset ovat useimmin pois työvoimasta perhesyiden vuoksi.
22 21 Työvoiman ulkopuolella, % ikäluokasta Yhteensä Perhesyistä Britannia 22,1 1,9 Ruotsi 13,7 2,1 Tanska 14,6 2,3 Norja 16,7 2,7 Ranska 19,8 4,9 Suomi 14,6 6,2 Alankomaat 20,4 8,3 Saksa 18,6 9,9 Belgia 23,0 10,1 Itävalta 19,1 12,8 Espanja 28,8 18,2 EU27 23,6 10,2 Lähde: Eurostat Taulukko 3.5 Työvoiman ulkopuolella olevien vuotiaiden naisten osuus kaikista samanikäisistä Naisten työllisyysasteet alle 12-vuotiaiden lasten lukumäärän mukaan, % Lasten lukumäärä Yhteensä Espanja Belgia Ranska Saksa Britannia Suomi Alankomaat Ruotsi 78 Tanska Itävalta EU Lähde: Eurostat Taulukko vuotiaiden naisten työllisyysasteet alle 12-vuotiaiden lasten lukumäärän mukaan. Vaikka naisten työmarkkina-aktiivisuus on Euroopassa kasvanutkin, lasten lukumäärä vaikuttaa edelleen naisten työllisyyteen, ja päivähoidon tarve on selkeä. Taulukossa 3.6 esitetään vuotiaiden naisten työllisyysasteet alle 12-vuotiaiden lasten lukumäärän mukaan. Suurin ero enintään kaksilapsisten ja lapsettomien (ei alle 12-vuotiaita lapsia) vuotiaiden naisten työllisyysasteissa on Iso-Britanniassa ja Saksassa. Tavoite naisten vielä aktiivisemmalle osallistumiselle työmarkkinoilla ja jo nyt tapahtunut kehitys ovat herättäneet Euroopassa keskustelua tarpeesta järjestelmällisemmälle lasten päivähoidolle. Barcelonan Eurooppa-neuvostossa maaliskuussa 2002 asetettiin tavoitteeksi, että vuoteen 2010 mennessä vähintään 33 prosentille alle 3-vuotiaista lapsista on päivähoitoa tarjolla ja 90 prosentille yli 3-vuotiaista, mutta alle kouluikäisistä lapsista. Yleisesti perheiden
23 22 tarve lasten päivähoidolle Euroopassa on vielä selvästi suurempi kuin palveluiden tarjonta, mutta julkisesti järjestettyä tai rahoitettua kodin ulkopuolista varhaiskasvatusta ja päivähoitoa on muuallakin Euroopassa kuin Suomessa tai Pohjoismaissa. Itse asiassa Suomessa ei käytetä kovinkaan paljoa kodin ulkopuolisia päivähoitopalveluita verrattuna muihin tämän tutkimuksen vertailumaihin, kuten kuvasta 3.3 voi nähdä PÄIVÄHOITOON JA ESIOPETUKSEEN OSALLISTUVAT LAPSET*, % ikäluokasta Alle 3 v. 4 v. 74,0 82,1 84,3 86,9 87,7 92,0 93,4 99,9 100,0 100,0 61, ,0 46,1 29,5 4,1 9,0 43,7 39,5 25,8 38,5 20,7 26,0 0 Suomi Alankomaat Itävalta Saksa Norja Ruotsi Britannia * Kodin ulkopuolinen rekisteröity ja virallinen päivähoito, varhaiskasvatus ja esiopetus, esim. päiväkodit ja perhepäivähoito. Lähde: OECD 2007b. Kuva 3.3 Kodin ulkopuoliseen rekisteröityyn päivähoitoon, varhaiskasvatukseen tai esiopetukseen osallistuvat lapset 2004, % ikäluokasta 10. Tanska Monessa maassa 3-4 -vuotiaana alkava esikoulu nostaa päivähoidon kattavuuden selvästi Suomea korkeammaksi. Esikoulu on lapsille yleensä ilmainen ja sen piiriin pääsee usein Suomea aikaisemmin. On kuitenkin huomattava, että esimerkiksi Norjassa ja Suomessa päivähoito on useimmiten kokopäiväistä, kun taas joissakin muissa maissa se kestää vain muutaman tunnin päivässä. Taulukkoon 3.7 on koottu tietoa rekisteröidyn varhaiskasvatuksen ja päivähoidon malleista vertailumaissa. Belgia Espanja Ranska 10 Prosenttiosuudet sisältävät niin osapäiväisen kuin kokopäiväisenkin hoidon. Pienimpien lasten osallistumisprosentteihin vaikuttavat äitiys- ja vanhempainlomasäädökset ja -mahdollisuudet. Luvut eivät sisällä yksityisesti järjestettyä lastenhoitoa, kuten esimerkiksi isovanhempia tai perheeseen palkattua kotiapua.
24 23 Ikäryhmä Kouluvelvollisuus Alankomaat 0-4 Esikoulu 4 v. Belgia 0-3 Esikoulu 2,5-6v. Espanja 0-2 Kyllä, joissakin kunnissa. Iso- Britannia Esikoulu 2-5 v. 0-5 Esikoulu 3-5v. Julkinen tuki 5 Sekä valtio että työnantajat tukevat palveluntarjoajia. Pula hoitopaikoista. 6 Julkinen tuki palvelun tarjoajille. Pula päivähoitopaikoista. 6 Yksityisesti järjestetty. Yleinen palvelu, jota tuetaan julkisesti. 5 Perheen tuloihin sidottu verotuki maksetaan suoraan rekisteröidylle palvelun tarjoajalle 0-15-vuotiaista. Itävalta Palvelun tarjoajat suurimmaksi osaksi yksityisiä, joita kunnat ja osavaltiot tukevat ja valvovat. 3-6-v. riittävästi hoitopaikkoja Norja Julkiset ja suurin osa yksityisistä päivähoitopaikoista ovat tuettuja. Väh. 3-v. hoitopaikkoja riittävästi, alle 3- Ranska 0-3 Esikoulu 3 (2)-5v. Ruotsi 0-5 6v. esikoululuokka Saksa 0-6 Esikoulu 5 v. Suomi 0-6 Esikoulu 6 v. Tanska 0,5-6 v. pulaa paikoista. 6 Julkisen sektorin järjestämä hoito tuettua. Myös yksityisten lastenhoitajien käyttöä tuetaan. 7 Julkisesti tuettu. Päivähoitopaikkoja riittävästi. 6 Julkisesti tuettu. 3-6-v. oikeus päivähoitopaikkaan. 7 Julkisesti järjestettyä ja/tai tuettua. 7 Julkisesti tuettua ja pääsääntöisesti myös julkisesti järjestettyä. Tulosidonnainen Kyllä Hoitomaksu Esiopetus ilmaista. Kyllä Esikoulu yleensä ilmainen. Kyllä Suuri osa 3-5-v:sta koulussa. Ei. Yksityiset palveluntarjoajat määrittelevät maksut. 3-5-v. 15 h/vko ilmaista esiopetusta lukuvuoden aikana. Kyllä Kyllä, valtakunnallinen enimmäismaksu. Kyllä Esikoulu ilmainen Kyllä, enimmäismaksu. 4-6-v. oikeus ilmaiseen esiopetukseen. Kyllä. Peritään perheeltä vain yhdestä lapsesta. Kyllä, enimmäismaksu. 6-v. esiopetus ilmaista Kyllä Veroväh. kelpoinen Kyllä Kyllä Verotuki palvelun tarjoajalle. Esikoulu 6 Esiopetus ilmaista. v. Lähde: European Comission, Eurostat, ja Eyrides 2005, OECD 2007b. Taulukko 3.7 Kodin ulkopuolinen rekisteröity päivähoito ja varhaiskasvatus vertailumaissa. Ei Kyllä Kyllä Ei Kyllä Kodin ulkopuolinen virallinen päivähoito, yksityinen tai julkinen, on yleensä säänneltyä ja tuettua. Hoitohenkilöstön määrälle ja koulutukselle on viralliset Ei Ei
25 24 määritykset: joko valtakunnan tasoiset tai kunta- ja osavaltiokohtaiset. Viranomaiset sääntelevät usein myös päivähoitomaksuja. Virallisesti esi- ja alkeisopetus on monissa Euroopan maissa ilmaista. Tätä se on myös käytännössä, mutta esiopetuksen maksuttomuus ei kuitenkaan koske lasten virallisen esiopetuksen ulkopuolista hoitoa, esimerkiksi iltapäivä- tai loma-aikojen hoitoa. Saksassa on nykyään oikeus päivähoitoon 3-6-vuotiaille lapsille. Vanhoissa osavaltioissa suurin osa päiväkotipaikoista on edelleen osa-päiväisiä, mutta kokopäiväisen hoidon osuus kasvaa koko ajan. Uusissa osavaltioissa päivähoito on lähes kokonaan kokopäiväistä. Viime vuosina nimenomaan alle kolmivuotiaiden päivähoitotarjonta on kasvanut selvästi. (OECD 2006). Itävallassa ilmaista esiopetusta saa 5-vuotiaana ja vähintään kolmivuotiaille on yleensä päivähoitopaikka tarjolla. Yli puolet päiväkotipaikoista on kokopäiväisiä, mutta vaihtelu on suurta osavaltioittain. Noin 60 prosenttia päiväkotien henkilökunnasta on saanut viisivuotisen, ylemmän toisen asteen ammatillisen koulutuksen. (OECD 2006). Belgiassa päivähoitopaikkojen määrä on kasvanut 2000-luvulla selvästi, mutta kysyntä on edelleen suurempaa kuin tarjonta. Flaaminkielisessä Belgiassa päiväkodit ovat yleensä auki tuntia päivässä. Ilmainen esiopetus yli 2,5- vuotiaille tapahtuu klo , minkä jälkeen on vielä mahdollisuus iltapäivähoitoon. Lähes 30 prosenttia ilmaiseen esiopetukseen osallistuvista lapsista osallistuu lisäksi viralliseen iltapäivähoitoon. Esikouluopettajien koulutus ja pätevyys vastaa alakoulun ensimmäisen ja toisen luokan opettajien pätevyyttä (kolmannen asteen koulutus). Julkista tukea saavien päiväkotien hoitohenkilökunta on saanut toisen asteen ammatillisen koulutuksen ja lisäksi käyneet vuoden erikoistumisjakson. (OECD 2006). Tanskaa pidetään Ruotsin ohella päivähoidon mallimaana. Vuodesta 2006 lähtien puoli vuotta täyttäneille lapsille taataan päivähoitopaikka. Vuonna 2004 astui voimaan laki, jonka mukaan jokaisen päivähoitopaikan tulee asettaa pedagogiset tavoitteet työlleen. Lisäksi julkisia päivähoitopaikkoja koskevat yleiset pedagogiset ohjeet. Ryhmien enimmäiskoolle tai aikuis-lapsi suhdeluvulle ei ole kansallisia määräyksiä, mutta ryhmän aikuisten ja lasten keskinäistä suhdelukua sääntelee työmarkkinaosapuolten sopimus, ja kunnat voivat asettaa määräykset ryhmien enimmäiskoolle. Päiväkotien henkilökunnasta 60 prosenttia on saanut 3,5 vuotta kestävän kolmannen asteen koulutuksen. (OECD 2006). Ranskalaiset lapset ovat oikeutettuja ilmaiseen esiopetukseen kolmivuotiaasta lähtien, mutta joissakin kunnissa esiopetukseen voi osallistua jo kaksivuotiaana. Ilmainen esiopetus on kokopäiväistä: klo Kaksivuotiaiden esiopetuksen maksu on tulosidonnainen. Esikoulujen opetushenkilökunta on saanut kolmivuotisen yliopistokoulutuksen, minkä jälkeen he osallistuvat 18 kuukauden erikoistumisjaksolle. Alle kolmivuotiaiden päiväkodeissa vähintään puolella henkilökunnasta pitää olla erityinen kasvatusalan tutkinto (27 kuukautta alan erityisopintoja kandidaattitutkinnon jälkeen) tai esimerkiksi hoitajan tutkinto ja 1,5 vuoden erikoistuminen alaan. (OECD 2006).
26 25 Suomessa alle kouluikäisillä lapsilla on oikeus päivähoitopaikkaan. Päivähoito on lähes täysin kokopäiväistä. Ilmaiseen esiopetukseen osallistuvista lapsista noin 70 prosenttia osallistuu myös maksulliseen iltapäivähoitoon. Lasten kanssa työskentelevästä päiväkotihenkilökunnasta 30 prosentilla on kolmannen asteen tutkinto, mikä on varsin alhainen luku Ruotsiin ja Tanskaan verrattuna, ja lopuilla pääasiassa ylempi toisen asteen koulutus. Lisäksi päiväkodeissa on avustavaa hoitohenkilökuntaa. (OECD 2006). Alankomaissa päivähoito- ja alkeiskasvatuspalvelujen määrä on kasvanut huomattavasti viime vuosina. Alle nelivuotiaiden lasten päiväkotihoito on yleensä kokopäiväistä, tosin se ei ole pienten lasten yleisin hoitomuoto. Useimmiten alle nelivuotiaat osallistuvat pari kertaa viikossa kokoontuviin leikkikerhoihin. Ilmainen esikoulu nelivuotiaille kestää 4-6 tuntiin päivässä. Vuonna prosenttia esikoululaisista osallistui iltapäivähoitoon, ja määrä kaksinkertaistui vain kahdessa vuodessa. Toisin kuin muissa vertailumaissa Alankomaiden päivähoitotarjonta on pitkälti yritysten järjestämän päivähoidon varassa. Vähintään nelivuotiaiden (päivähoito tai koululaisten iltapäivähoito) kasvatukseen osallistuvan henkilökunnan on oltava nelivuotisen kolmannen asteen tutkinnon suorittaneita (johtajat) tai 2-3-vuotisen toisen asteen ammatillisen tutkinnon suorittaneita. Esikouluopettajien pätevyys vastaa koulun alaluokkien opettajien pätevyyttä. (OECD 2006). Norjassa yli puolet päiväkodeista on yksityisiä. Kuntien on tuettava rahallisesti yksityistä ja kunnallista päivähoitoa samalla tavoin. Vuodesta 2003 lähtien päivähoitopalvelujen järjestäminen on ollut virallisesti kuntien vastuulla. Tavoitteena on, että vuonna 2007 kaikille päivähoitopaikkaa tarvitseville sellainen myös löytyy. Vuonna 2006 maksujärjestelmää uudistettiin siten, että säädettiin valtakunnallinen enimmäismaksu sekä sisarusalennukset. 35 prosenttia päiväkotien hoitohenkilökunnasta on kolmannen asteen kasvatusalan tutkinnon suorittaneita. Tätä määrää on tarkoitus lisätä. (OECD 2006). Alle kouluikäisillä lapsilla on Ruotsissa oikeus päivähoitopaikkaan, joka on yleensä kokopäiväinen. Puolet päiväkotien henkilöstöstä on kouluttautunut 3-4 vuotta kolmannen asteen oppilaitoksessa ammattikasvattajaksi. Suurimmalla osalla muusta hoitohenkilöstöstä on toisen asteen jälkeinen kolmen vuoden ammattitutkinto. Ilmaista esiopetusta tarjotaan 4-6-vuotiaille lapsille kolme tuntia päivässä. (OECD 2006). Englannissa 11 tavoitteena on tarjota vuoteen 2010 mennessä 20 tuntia viikossa ilmaista esiopetusta 38 viikon ajan vuodessa 3-4-vuotiaille. Nyt ilmaista esiopetusta tarjotaan 15 tuntia viikossa 33 viikon ajan vuodessa. Tavoitteena on myös tarjota kaikille 3-14-vuotiaille edullinen koulun jälkeinen hoito koko vuodeksi. 96 prosenttia kolmivuotiaista osallistuu ilmaiseen esiopetukseen ja 98 prosenttia nelivuotiaista. 70 prosenttia nelivuotiaiden ilmaisesta esiopetuksesta tuotetaan julkisella sektorilla. Esiopetuksen jälkeinen hoito on maksullista ja usein yksityisellä sektorilla. Julkisissa esikouluissa opetushenkilöstön pätevyysvaatimuksena on yliopistokoulutus, tosin vaatimus ei aina täyty. Hoitavat 11 Kuvaus koskee nimenomaan Englantia eikä koko Yhdistyneitä Kuningaskuntia.
27 26 henkilöstön pitäisi olla läpikäynyt erityinen lastenhoitajan koulutus. (OECD 2006). Päivähoitomaksut vaihtelevat paljon sekä maittain että maan sisäisesti. Oheisessa taulukossa tarkastellaan kokopäiväisen päivähoidon kustannuksia verrattuna maan palkkatasoon. Ensimmäisessä sarakkeessa 2-vuotiaan lapsen hoitomaksu on suhteutettu OECD:n määrittelemään maan keskipalkkaan. Toisessa sarakkeessa esitetään 2- ja 3-vuotiaiden lasten kokopäivähoitomaksut osuutena perheen verojen jälkeisistä nettotuloista, kun molemmat vanhemmat saavat maan keskipalkkaa. Päivähoitomaksu 2-vuotiaasta* Päivähoitomaksu 2- ja 3- vuotiaista* % keskipalkasta % perheen nettotuloista** Ruotsi 5 5 Belgia 20 5 Norja Saksa 9 7 Tanska 8 7 Suomi 8 8 Ranska Itävalta Alankomaat Britannia Espanja 30 * Kokopäivämaksu päiväkodissa. ** Perheessä kaksi keskituloista vanhempaa ja 2- ja 3-vuotiaat lapset. Lähde: OECD 2007b. Taulukko 3.8 Kokopäivähoidon kustannukset päiväkodissa Belgiassa kokopäivämaksu 2-vuotiaasta on vertailumaiden joukossa suhteellisen suuri, kun sitä vertaa maan keskipalkkaan. Kun kuitenkin otetaan huomioon maksujen sisarusvähennykset sekä verotuksen kautta annettava maksutuki, päivähoitomaksut kahdesta lapsesta verrattuna perheen nettotuloihin on Belgiassa vähemmän kuin Suomessa. Myös Ranskassa päivähoitomaksujen osuus perheen nettotuloista on selvästi pienempi kuin yhden lapsen maksut suhteutettuna keskipalkkaan. Vaikka Suomessa kahden lapsen päivähoitomaksut perheen nettotuloihin verrattuna eivät olekaan aivan vertailumaiden pienimpiä, ne ovat selvästi pienempiä kuin Ranskassa, Itävallassa, Alankomaissa tai Iso-Britanniassa. Joissakin Euroopan maissa, kuten Suomessa, tuetaan pienimpien lasten kotihoitoa erilaisilla järjestelmillä (taulukko 3.9). Esimerkiksi Norjassa kotihoidontuki on sidottu kodin ulkopuolisen, julkisesti tuetun tai järjestetyn päivähoidon tuntimääriin. Jos julkisesti tuettua hoitoa ei käytä ollenkaan alle 3-vuotiaalle 12 Norjassa on maksujärjestelmää muutettu 2006 siten, että valtakunnallinen maksukatto ja sisarusalennukset on otettu käyttöön. 13 Verojärjestelmän kautta annettava tuki palvelun tarjoajalle on noussut vuodesta OECD:n (200b7) tutkimuksessa keskipalkat eroavat maittain. Tarkastelu on siis erilainen kuin tässä tutkimuksessa, jossa palkkatasot ovat kiinteitä maiden välillä.